ཡུམ་ཀ་མཁའ་འགྲོའི་ལས་ཚོགས་བཞི་པ་དང་འབྲེལ་བར།ཚེ་དབང་གི་མཚམས་སྦྱོར་བཞུགས།།

མ་གྱུར་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཆེད
དུ་འཆི་མེད་ཚེའི་དབང་བསྐུར་ཞུ་སྙམ་པའི་ཐུགས་བསྐྱེད་དེ་གསན་འཚལ།།དེ་ལ་རང་ཅག་རྣམས་མི་ལུས་ཀྱི་རྟེན་ཁྱད་པར་ཅན་ཐོབ་པ་ནི་ད་རེས
ཙམ་ཡིན་ཏེ།ད་རེས་ཀྱི་རྟེན་སྟོང་ལོག་ཏུ་སོང་ན་སྨད་ནས་འདི་འདྲ་བའི་ལུས་རྟེན་རྙེད་པ་མ་ཡིན་པའི་ཚུལ།འདུལ་བ་རྣམ་འབྱེད་ལས།དགེ
སློང་དག་ངན་སོང་བའི་འགྲོ་བ་ལ་ལྟོས།ཕྱི་ཕྱིར་མི་ཉིད་ཀྱི་དངོས་པོ་ཐོབ་པ་ཡང་ཤིན་ཏུ་དཀའོ།།ལོག་པར་ལྟ་བའི་སྟོན་པ་འདི་དག་ལ་ལྟོས།།

ཡང་དག་པའི་དགེ་བའི་བཤེས་གཉེན་དང་ཤིན་ཏུ་འཕྲད་པར་དཀའོ།།ཞེས་གསུངས་པ་ཡིན་ལ།དེ་ཙམ་དུ་རྙེད་པར་དཀའ་
པའི་རྒྱུ་མཚན་གང་ཡིན་ན།སྤྱིར་ངན་སོང་གསུམ་གྱི་འགྲོ་བ་ལ་ལྟོས་ན་མིའི་ལུས་རྟེན་ཐོབ་པ་མི་སྲིད་པའི་ཚོད་ཡིན་པས།མཐོང
ཆོས་སུ་མི་དང་སྲོག་ཆགས་གཞན་གྱི་མང་ཉུང་ཁོ་ནས་ཀྱང་ཤེས་ལ།མི་ཡང་ཆོས་ལྡན་གྱི་བྱ་བ་ལ་ཞུགས་པ་ནི་ཉིན་མོའི་སྐར་མ་ཙམ་ལས་མི་
འདུག་ན།གནས་སྐབས་ཀྱི་བདེ་འབྱོར་ནི་རྟག་པ་མ་ཡིན་པས་འགྱུར་བའི་རང་བཞིན་ཅན་དང་།དེའི་སྟེང་དུ་སྡུག་བསྔལ་གྱི་སྡུག་བསྔལ་དང་།།

ཁྱབ་པ་འདུ་བྱེད་ཀྱི་སྡུག་བསྔལ་གྱིས་རྟག་ཏུ་མནར་བས་རི་དགས་མཐའ་ལ་གཅུར་བ་ལྟ་བུའི་ངང་ནས་ད་ལྟའི་སྡུག་བསྔལ་ལ་སྤྱོད་ཅིང་།ཕྱི་མའི་སྡུག་བསྔལ་གྱི་རྒྱུ་སྒྲུབ་པ
ནི་མ་ཚང་ཤིན་ཏུ་ཆེ།དེ་བས་ན་འཁོར་བའི་རང་བཞིན་ནི་སྡུག་བསྔལ་གྱི་བཙོན་ར།འཕྲལ་ཉམས་དགའ་ཡང་ཕུགས་མཐའ་སྐྱོ་བ།བྱས་ཚད་སྡིག་པ།བསགས་
ཚད་གཞན་དབང་།བྱ་བ་མང་བ།དོན་ཉུང་བ།བསོད་ནམས་མ་ཡིན་པ་ཁོ་ན་དང་འབྲེལ་ཆེ་བས་འདི་ལས་ཐར་པའི་ཐབས་ལ་མ་འབད་ན་ཤི་འཕོས་ནས་ངན་སོང་དུ་འཁྱམ།།
པ་ལས་འོས་མེད།ངན་སོང་དུ་སྐྱེས་ན་དམྱལ་བ་ནི་ལྕགས་བསྲེགས་ཀྱི་ས་གཞི་མེ་འབར་བའི་ཀློང་དུ་སོག་ལེ་དང་སྤུ་གྲི་ལ་སོགས་པའི་མཚོན་ཆ་རྣོན་པོའི་དཔལ་གྱིས་ལུས
གཤེགས།རི་བར་དུ་བཅར།མགོ་ལུས་དཔྲལ།ཁྲོ་ཆུར་ཚོད།མཚོན་ཆའི་དཔལ་ལ་འདྲད།གློ་སྙིང་ཡན་ཆད་མེར་འབར་བ་ལ་སོགས་པའི་ཚ་དམྱལ་བརྒྱད།ཁ
ཆར་བུ་ཡུག་རླུང་དང་བཅས་པའི་དཀྱིལ་ན་ལུས་སྦྲེབས་ཤིང་།གྲང་དད་ཀྱིས་ཤ་རུགས་དུམ་བུར་གས་པའི་གྲང་དམྱལ་བརྒྱད།སྡུག་བསྔལ་གྱི་རྣམ་གྲངས་འདི་མི་འབྱུང་།།

བྱ་བ་མེད་པའི་ཉི་ཚེ་ཉེ་འཁོར་བ་གཉིས་ཏེ་དམྱལ་ཁམས་བཅོ་བརྒྱད།ལོ་ཟླ་མང་པོར་ཡང་ཟས་སྐོམ་གྱི་མིང་མི་ཐོས་ཤིང་ཚ་གྲང་ཁོད་མི་སྙམས་པའི་
ཡི་དགས་སྡེ་ཚན་གསུམ།མཐུ་ཆེ་བ་གང་ཡིན་པ་དེས་ཉམ་ཆུང་བ་དེ་ཟ་ཞིང་།གཞན་ཡང་ལས་ཀྱི་དབང་གིས་གཅིག་ལ་གཅིག་བཟའ་བ་དང་།མིས་བཀོལ་བ་དང་།།ཉདང་པགས་པའི
དོན་དུ་གསོད་པ་དང་།གསོད་ལུགས་མི་འདྲ་བས་སྡུག་བསྔལ་དང་འཇིགས་སྐྲག་དཔག་ཏུ་མེད་པ་དེ་རང་ཐོག་ཏུའང་འབབ་ངེས་པ་ཡིན་ན་དེའི་སྡུག་བསྔལ་ཇི་ལྟར་བཟོད་ནུས།།
གལ་ཏེ་བདེ་འགྲོ་ཐོབ་ཀྱང་།མི་ལ་སྐྱེ་རྒ་ན་འཆི།ཡོད་པ་བྲི་ཡིས་དོགས་པ་དང་།མེད་པ་བཙལ་གྱིས་མི་རྙེད་པ་དང་།དགྲ་དང་འཕྲད་པ་དང་།གཉེན་དང་བྲལ་བ་དང་།།དཔྱ
ཁྲལ་གྱིས་གདུང་བ་ལ་སོགས་རང་རེས་མཐོང་ཞིང་མྱོང་བ་འདི་ལགས་མོད།།དེ་བཞིན་དུ་འདོད་ཁམས་ཀྱི་ལྷ་རྣམས་ནི་རེ་ཞིག་བདེ་བལྟར་སྣང་ཡང་།ཧ་ཅང་བག་མེད་པས་
གཡེངས་ནས་ཕྱི་མའི་དོན་བསྒྲུབ་པ་ལ་གཡེལ་བས།རེ་ཞིག་ན་སྔ་མའི་ལས་ཟད་དེ།སྟན་ལ་མི་དགའ་བ་དང་།མེ་ཏོག་གི་ཕྲེང་བ་རྙིང་པ་དང་།ལུས་ལ་རྡུལ་འབྱུང་བ་དང་།།

ལྷ་ཟླ་བོས་སྤོང་ཞིང་འདུ་ཤེས་འཁྲུལ་པ་དང་།ཕྱི་མ་སྐྱེ་འགྱུར་གྱི་གནས་རིགས་ངན་པ་མཐོང་ནས་འཇིགས་པ་ལ་སོགས་པའི་འཆི་བའི་ལྟས་མཐོང་ནས་སྡུག་བསྔལ་ཤིན་ཏུ་མི་
བཟད་པ་ཡོད་ལ།ཁམས་གོང་མ་དག་ཀྱང་བསམ་གཏན་གྱི་བདེ་བས་འཚོ་བའི་ལས་ཟད་དེ་སྲིད་པ་འོག་མར་ལྟུང་བ་མང་བས།འགྱུར་བའི་སྡུག་བསྔལ་གྱིས་གདུང་ཞིང
སྲིད་པ་ཕྱི་མར་འདུ་བྱེད་པའི་སྡུག་བསྔལ་གྱིས་ཉམ་ཐག་ལ།ཁྱད་པར་ལྷ་མ་ཡིན་རྣམས་ནི་ལྷའི་དཔལ་ལ་མི་བཟོད་པའི་ཕྲག་དོག་གིས་སེམས་རྣལ་དུ་མི་གནས་པས་རྟག་ཏུ་
འཁྲུག་རྩོད་འབའ་ཞིག་གིས་གདུང་ཞིང་།གཡུལ་དོར་ཡན་ལག་ཆད་པ་དང་།མཚོན་ཆས་སྡུད་པ་ལ་སོགས་པས་ཤིན་ཏུ་སྡུག་བསྔལ་བའི་ཕྱིར་ན་འཁོར་བ་གང་དུ་སྐྱེས་ཀྱང
སྡུག་བསྔལ་གྱི་རང་བཞིན་ཡིན་པའི་ཚུལ།དྲན་པ་ཉེར་གཞག་ལས།སེམས་ཅན་དམྱལ་བ་དམྱལ་མེས་ཉམས།།ཡི་དྭགས་བཀྲེས་ཤིང་སྐོམ་པས་ཉམས།།དུད་འགྲོ་གཅིག།
ལལ་གཅིག་ཟས་ཉམས།།མི་རྣམས་འཚོ་བ་ཐུང་བས་ཉམས།།ལྷ་རྣམས་བག་མེད་པ་ཡིས་ཉམས།།ལྷ་མིན་འཐབ་ཅིང་རྩོད་པས་ཉམས།།འཁོར་བ་ཁབ་ཀྱི་རྩེ་ཙམ་ལ།།བདེ།།

པ་ནམ་ཡང་ཡོད་མ་ཡིན།།ཞེས་སོ།།དེ་ལྟ་བུའི་འཁོར་བ་ལས་ཐར་པའི་ཐབས་ནི་དམ་པའི་ཆོས་ཁོ་ན་ལས་གཞན་གང་ཡང་མ་ཡིན་ཀྱང་རང་ཅག་རྣམས་ནི
ལས་ངན་ལ་གོམས་པས་མི་རྟག་པ་ལ་རྟག་པར་འཛིན།སྡུག་བསྔལ་བ་ལ་བདེ་བར་འཛིན་པས།དགེ་བའི་ཚོགས་སུ་ནི་བློ་འཇུག་པར་ཤིན་ཏུ་དཀའ།སྡིག་པའི་ལས་ནི་རྩེད
མོའི་ཞོར་ཙམ་དུའང་འདུ་བྱེད་ཅིང་།ཁྱད་པར་ཚེ་འདིའི་དོན་དུ་གཉེར་བའི་ལས་ཐམས་ཅད་ནི་དངོས་སམ་བརྒྱུད་ནས་སྡིག་པའི་གཡོ་བཀོལ་འབའ་ཞིག་ལས་མ་འདས་པ་ཡིན
པཔའི་ཚུལ།ཁྱིམ་པ་རང་བཞིན་པ་གཅིག་ལ་ལྟོས་ཀྱང་།ཤ་ཁྲག་ལ་ཆགས་ནས་སྲོག་གཅོད།ཚོང་དང་གཡོ་རྒྱུ་ལ་བརྟེན་ནས་མ་བྱིན་ལེན་པས་མཚོན་མི་དགེ་བཅུ་ལ་རྟག་ཏུ
སྤྱོད་པ་ཡིན་ན།དེའི་འབྲས་བུ་ངན་སོང་དུ་འགྲོ་བ་ལས་འོས་ཅི་ཡོད།།དེ་བས་ན་ད་ལྟ་རང་དབང་ཡོད་དུས་སྡིག་པ་སྤོང་ཞིང་དགེ་བའི་ལས་བསྒྲུབ་པ་ལ་བརྩོན་དགོས་ཏེ།སློབ
དཔོན་ཆེན་པོས།འདི་ནི་འཇིག་རྟེན་སྐྱོ་བའི་ཡུལ་ཡིན་པས།།སྐྱེ་བོའི་བདེ་སྐྱིད་ཕུན་སུམ་ཚོགས་འདྲ་བ།།དབྱར་གྱི་ཆུ་དང་རྨི་ལམ་ནོར་རྫས་ལྟར།།བདེན་པ་མེད་ཅིང་མྱུར་དུ

མིརྟག་པས།།སྐྱོ་བའི་འདུ་ཤེས་རྟག་ཏུ་བསྐྱེད་འཚལ་ལོ།།འདི་ཉིད་ལས་ལོག་བག་ཆགས་ཆགས་པ་དང་།།སྐྱེས་བུའི་དཔལ་ལ་ངོ་མཚར་ཆེར་བྱེད་པ།།དེ་ནི་བསོད་ནམས་
དམན་པའི་རིགས་ཅན་ཏེ།།ཁྱེད་ཀྱི་སྙིང་ནི་ཤིང་སྡོང་ཁོང་རུལ་ལྟར།།ཕྱི་ནས་ཐར་པའི་ལོ་འབྲས་མི་འབྱུང་ངོ་།།ཀྱེ་མ་ཀྱི་ཧུད་ཚེ་འདིའི་དཔལ་འབྱོར་ལ།།རྟག་ཅིང་ཕུན་སུམ་ཚོགས།
འདྲར་ཤེས་པའི་བློ།།བྱིས་པའི་ནང་ནས་ཐ་ཤལ་སྐྱེས་བུ་སྟེ།།འཇིག་རྟེན་འདི་ན་དེ་བས་བླུན་པ་སུ།།སྔར་ཡང་མ་བྱུང་ཕྱིས་ཀྱང་མི་འབྱུང་ངོ་།།ཅེས་སོ།།དེ་བས་ན་འཆི་བ་ནམ
ཡོདད་མ་ཤེས་ཤིང་།དེའི་ཚེ་ད་ལྟའི་ནོར་རྫས་དང་།དབང་ཐང་དང་།ཉེ་འབྲེལ་དང་།མཛའ་བཤེས་དང་འགྲོགས་དབང་ནི་མེད།རང་གི་ལུས་འདི་ཡང་དུར་ཁྲོད་འཇིགས་པར་འདོར
ཞིང་འབྲལ་དགོས།ད་ལྷ་གཏན་དུ་སྡོད་དབང་ཡོད་པ་ལྟ་བུའི་སེམས་ཀྱིས་རང་ཕྱོགས་ལ་ཆགས།གཞན་ཕྱོགས་ལ་སྡང་།ལོངས་སྤྱོད་དང་ཁ་དྲག་ལ་སོགས་པ་སྒྲུབ་ཀྱང་།དེ
རིང་ཡོད་པ་སང་ཉིན་ནས་མེད་པའི་གནས་སྐབས་ཉམས་སུ་མྱོང་ནས་སྲིད་པ་བར་དོའི་འཕྲང་ལ་བཤར་དགོས།དེའི་ཚེ་དབང་ཡོད་དང་།ནོར་རྫས་དང་།གཉེན་བཤེས་ཀྱིས་ཕན

པ་ཏིལ་གྱི་འབྲུ་ཙམ་མེད་པས།སྐྱབས་དང་རེ་ལྟོས་སུ་གྱུར་པ་ནི་དམ་པའི་ཆོས་ལས་གཞན་སུ་ཡང་མེད་པའི་ཕྱིར།ད་ལྟ་ནས་བླ་མ་དཀོན་མཆོག་ལ་བློ་གཏད་དེ།
བློ་གདིང་ཐུབ་པའི་ཆོས་ལ་འབད་དགོས།དེ་ལྟར་འབད་པའང་མིའི་ལུས་རྟེན་ཡུན་དུ་འཚོ་བ་ལ་ལྟོས་དགོས་པས་རྡོ་རྗེ་ཐེག་པའི་ལམ་ནས་ཚེ་བསྒྲུབ་ཅིང་ཡུན་དུ་བསྲིང་བའི་ཐབས་ཇི་
སྙེད་ཅིག་གསུངས་པ་རྣམས་ལས་འདི་ནི་ལུང་བསྟན་བཀའ་རྒྱ་མ་ལས།ལྷོ་ཕྱོགས་འོད་ཟེར་མིང་ཅན་སྤྲུལ་པའི་སྐུཿཟབ་དོན་སྙིང་ཏིག་ཆོས་ཀྱིས་འགྲོ་བ་འདྲེ་ནཿའབྲེལ་ཚད་རིག
འཛིན་ཞིང་དུ་འཕེན་པ་འབྱུང་ཿཞེས་རྡོ་རྗེའི་ལུང་གིས་དབང་པོར་བྱས་པ་བཞིན།མངའ་བདག་ཁྲི་སྲོང་ལྡེའུ་བཙན་གྱི་གསུང་གི་སྤྲུལ་པ་ཀུན་མཁྱེན་རྫོགས་ཆེན་པ་རང་བྱུང་རྡོ་རྗེ་
འམམ།རིག་འཛིན་འཇིགས་མེད་གླིང་པ་ཉིད་ལ་གཡོ་རུ་སྒྲགས་ཀྱི་གྲོང་མོ་ཆེ་དང་ཉེ་བ་འཚོ་རྒྱལ་བླ་མཚོ་ནས་དཔལ་ལེན་པ་མེད་པའི་མཁའ་འགྲོའི་བརྡ་རིས་བབས་པ་ལས།།
བྱུང་བའི་ཆོས་སྡེ་མཁའ་འགྲོའི་ནད་སྒྲུབ་བདེ་ཆེན་སྙིང་པོའི་གཏེར་བུམ་གྱི་ལས་ཚོགས་བཞི་པ།རྗེ་བཙུན་སྒྲོལ་མ་གཙུག་ཏོར་རྣམ་རྒྱལ་མ་ལ་བརྟེན་ནས་ཚེ་དབང་བསྐུར་བ་ཡིན

པས།གསོལ་བ་འདེབས་པ་འདིའི་རྗེས་ཟློས་མཛོད།།ཀུན་མཁྱེན་ཡེ་ཤེས་ཕུང་པོ་ཅན།།སྲིད་པའི་འཁོར་ལོ་རྣམ་སྦྱོངད་བ།།དེ་རིང་བཤད་པའི་རིན་ཆེན་གཏེར།།གཙོ།།
བོས་བདག་ལ་བཀའ་དྲིན་སྩོལ།ལན་གསུམ་རྗེས།འདི་ལྟར་མིའི་ལུས་རྟེན་རྙེད་པའི་ཁྱད་པར་དཀོན་མཆོག་གི་མཚན་ཐོས་པ་ཙམ་ལའང་ཕན་ཡོན་དཔག་ཏུ་མེད་ན།དེ་ལ་སྙིང།།
ཐག་པ་ནས་སྐྱབས་སུ་སོང་ན་འཁོར་བ་དང་ངན་སོང་གི་སྡུག་བསྔལ་ལས་སྐྱོབ་པ་སྨོས་ཅི་དགོས་ཏེ།མདོ་སྡེ་ལས་བརྒྱ་པ་ལས།བྱ་ཞིག་ནམ་མཁའ་ལས་བབས་ནས་པའི
མདུན་དུ་འདུག་པ་མཐོང་ངམ།གསོལ་པ།བཙུན་པ་བཅོམ་ལྡན་འདས་མཐོང་ལགས་སོ།།བཀའ་སྩལ་པ།དགེ་སློང་དག་བྱ་དེ་ང་ལ་སེམས་དགའ་བར་གྱུར་ནས་སོང
བ་ལས་ཁྲས་བསད་དེ།དེ་ང་ལ་སེམས་དགའ་བཞིན་དུ་སེམས་འཕོས་ནས་རྒྱལ་པོའི་ཁབ་འདི་ཉིད་དུ་ཚོང་དཔོན་གྱི་རིགས་སུ་སྐྱེས་ནས་ཆེར་སྐྱེས་པ་དང་།ང་ཉིད་ཀྱི།
བསྟན་པ་ལ་རབ་ཏུ་འབྱུང་ངོ་།།རབ་ཏུ་འབྱུང་ནས་ན་ཚོད་ཀྱི་ལོ་བདུན་ལོན་པ་ཁོ་ནས་ཉོན་མོངས་པ་ཐམས་ཅད་སྤངས་ཏེ་དགྲ་བཅོམ་པ་ཉིད་མངོན་སུམ་དུ་བྱེད་དོ།།ཞེས

གསུངས་ན།དཀོན་མཆོག་ལ་བརྟེན་པའི་རྒྱུ་འབྲས་ནི་བསམ་གྱིས་མི་ཁྱབ་པས་སྐྱབས་སུ་སོང་བ་གཅིག་པོའི་ཕན་ཡོན་ཀྱང་གཟུགས་ཅན་དུ་སོང་ན་ནམ
མཁའི་སྣོད་དུ་མི་ཆུད་པའི་ཚུལ།ཇི་སྐད་དུ།སྐྱབས་སོང་འདི་ལ་གཟུགས་མཆིས་ན།།ནམ་མཁའ་འདི་ཡང་སྣོད་དུ་ཆུང་།།རྒྱ་མཚོ་ཆེན་པོའི་ཆུ་ཡི་གཏེར།།ཕུལ་ལ་གཞལ་
བས་ཟད་མི་འགྱུར།།ཞེས་གསུངས་པ་ཡིན་ནོ།།དེའི་ཕྱིར་གནས་སྐབས་ཀྱི་མངོན་མཐོ་དང་རང་ཞི་བདེ་ཙམ་ལ་དམིགས་པ་ནི།སྐྱབས་འགྲོ་ཉི་ཚེ་བ་ཡིན་པས།སྐྱེས་བུ་ཆེན་
པོའི་འི་སེམས་ཀྱིས།མདུན་གྱི་ནམ་མཁར་སངས་རྒྱས་དང་བྱང་ཆུབ་སེམས་དཔའ་ཐམས་ཅད་མངོན་སུམ་པར་དམིགས་ལ།དེ་དག་གི་ཡོན་ཏན་ལ་ཡིད་ཁྱེད་ཤེས་ཀྱི་དད་པ་དང་བཅས།།
མ་གྱུར་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་འཁོར་བ་སྡུག་བསྔལ་གྱི་རྒྱ་མཚོ་ལས་ཐར་ཏེ་རྣམ་པ་ཐམས་ཅད་མཁྱེན་པའི་གོ་འཕང་ཐོབ་པའི་ཆེད་དུ་དམིགས
ནས།སྐྱབས་སུ་འགྲོ་ཞིང་དེ་དང་རྗེས་སུ་འབྲེལ་བར་སེམས་ཅན་ཐམས་ཅད་ཕ་མར་ཤེས་པའི་བྱམས་པ་དང་།བྱས་པ་ཤེས་པའི་སྙིང་རྗེ་དང་།དྲིན་དུ་གཟོ་བའི་དགའ་བ་དང་།

ཉེ་འཁོན་མེད་པའི་ཕན་སེམས་བཞིའི་ལྷག་བསམ་ལྡན་པས་སྨོན་སེམས་བསྐྱེད་པ་འདིའི་རྗེས་ཟློས་མཛོད།སངས་རྒྱས་ཆོས་དང་ཚོགས་ཀྱི།སོགས་ལན་གསུམ།དེ་ལྟར
སྐྱབས་སུ་སོང་ནས་བསླབ་བྱ་གསུམ་ལ་བསླབ་དགོས་ཏེ།དང་པོ་དགག་པའི་བསླབ་བྱ་ནི།སངས་རྒྱས་ལ་སྐྱབས་སུ་སོང་ནས་རང་ཉིད་འཁོར་བ་ན་འཁོར་བ་འཇིག་རྟེན་པའི་ལྷ
དང་དབང་པོ་ཆེ་ལ་སྐྱབས་སུ་མི་བཟུང་།ཆོས་ལ་སྐྱབས་སུ་སོང་ནས་སེམས་ཅན་ལ་འཚེ་བ་མི་བྱེད།དགེ་འདུན་ལ་སྐྱབས་སུ་སོང་ནས་མུ་སྟེགས་ཅན་ནམ་དེ་དང་ཕྱོགས་མཐུན
པ་ལ་མི་འགྲོགས།གཉིས་པ་བསྒྲུབ་པའི་བསླབ་བྱ་ནི།སྐུའི་རྟེན་ཆག་དུ་མ་ཡན་ཆད་དང་།གསུང་གི་རྟེན་གླེགས་བམ་གྱི་རས་མོ་དང་།དགེ་འདུན་གྱི་རྟེན་ལྷན་པོ་སེར་པོ་ཡན
ཆད་ལ་བསྟི་སྟང་དུ་བྱ།གསུམ་པ་ཆ་མཐུན་གྱི་བསླབ་བྱ་ནི།སྐྱེས་བུ་དམ་པ་ལ་བརྟེན།དམ་པའི་ཆོས་ལ་ཐོས་བསམ་བྱ།དགེ་འདུན་དང་རྗེས་སུ་མཐུན་པར་སྤྱོད།རྣམ
པ་ཐམས་ཅད་དུ་དཀོན་མཆོག་ཡིད་ལ་བྱེད་པ་དང་མ་བྲལ་བས་སྐྱབས་འགྲོ་འདོན་པ་ལ་བརྩོན་པར་བྱ་ཞིང་།དེ་བཞིན་དུ་སྨོན་སེམས་ཀྱི་བསླབ་བྱ་སེམས་ཅན་ཐམས་ཅད

ནི་ཚེ་རབས་གཞན་དང་གཞན་དག་ཏུ་བདག་གི་ཕ་མར་གྱུར་པ་ཤ་སྟག་ཡིན་པ་ལ་དྲིན་ཤེས་པ་དང་།དྲིན་དྲན་པ་དང་།བྱས་པ་དྲིན་དུ་གཟོ་བའི་ལྷག་པའི
བསམ་པ་རྒྱ་ཆེན་པོས་བདག་ལས་གཞན་གཅེས་ཀྱི་ཕན་སེམས་དང་།བདག་གཞན་བརྗེ་པ་དང་།ཐ་ནའང་བདག་གཞན་མཉམ་པའི་སེམས་ཀྱིས་མཐུན་པར་བལྟས་ནས
ཕན་འདོགས་པ་འབའ་ཞིག་ལས་གནོད་སེམས་ཅུང་ཟད་ཀྱང་མི་བསྐྱེད་པ་ནི་རྒྱལ་བ་དགྱེས་པའི་བྱ་བ་སྒྲུབ་པ་ཡིན་པའི་ཚུལ།ཚིགས་སུ་བཅད་པ་བཅུ་གཅིག་པ་ལས།སེམ་
ཅན་རྣམས་ལ་ཕན་མཆོག་དེ་ནི་ང་ལ་ཕན་མཆོག་ཡིན།སེམས་ཅན་རྣམས་ལ་གནོད་མཆོག་དེ་ནི་ང་ལ་གནོད་མཆོག་ཡིན།ང་དང་སེམས་ཅན་རྣམས་ནི་བདེ་སྡུག་མཚུངས།།
པས་ན།ང་ཡི་གཟུགས་ཀྱི་སྐུ་ནི་སེམས་ཅན་དོན་དུ་བསྒྲུབས་པ་ཡིན།ཞེས་གསུངས་པས།འདུས་བྱས་ཀྱི་དགེ་བ་ལ་བྱང་ཆུབ་ཀྱི་སེམས་ལས་རྣམ་པར་སྨིན་པ་རྒྱ་ཆེ་བ
མེད་ཅིང་རྫོགས་པའི་སངས་རྒྱས་ཐོབ་པའི་རྒྱུ་མ་ནོར་བ་ཡིན་པས་རྟག་ཏུ་བསམ་པ་བཟང་པོ་ལ་གནས་འཚལ།དེ་ལྟ་བུས་ཀུན་སློང་བཅོས་ནས་བསོད་ནམས་ཀྱི་ཚོགས་ཆེན

པོ་འདུ་བའི་སྒོ་ནས་ཡན་ལག་བདུན་པས་རྒྱུད་སྦྱང་བའི་ཕྱིར་ནམ་མཁའ་གང་བའི་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱི་སྤྱན་སྔར་དད་པའི་སེམས་ཀྱིས།ཕྱག་འཚལ
བ་དང་།མཆོད་པའི་སྤྲིན་རབ་འབྱམས་སྤྲོ་བ་དང་།སྡིག་པའི་ལས་རྣམས་གནོད་འགྱོད་དྲག་པོས་བཤགས་པ་དང་།རང་གཞན་གྱི་དགེ་བ་ལ་རྗེས་སུ་ཡི་རང་བ་བསྐྱེད་པ
དང་་།རྒྱལ་དང་དེ་སྲས་སྤྲུལ་པའི་གཟུགས་བརྙན་དང་བཅས་པ་ལ་ཆོས་ཀྱི་འཁོར་ལོ་བསྐོར་བར་བསྐུལ་བ་དང་།མྱ་ངན་ལས་མི་འདའ་བར་གསོལ་བ་གདབ་པ་དང་།དགེ
བ་རྫོགས་བྱང་དུ་བསྔོ་བ་སོ་སོའི་དོན་ལ་ངེས་ཤེས་ཁྱད་པར་ཅན་ཡིད་ལ་བྱེད་པས་འདིའི་རྗེས་ཟློས་མཛད་པར་འཚལ།ཕྱག་འཚལ་བ་དང་མཆོད་ཅིང་བཤགས་སོགས་བརྗོད།དེ་
ནས་དབང་གི་དོན་པོ་ཚེ་དང་ཡེ་ཤེས་དབབ་པའི་ཕྱིར་དམིགས་པ་འདི་བཞིན་དུ་མཛོད།ལས་བུམ་ཆུས་བསད།སྭ་བྷ་ཝས་སྦྱངས།སྟོང་པའི་ངང་ལས་སློབ་མ་རྣམས་ཀུན་གཞིའི
རྣམ་པར་ཤེས་པ་ཨ་དཀར་པོར་གསལ་བ་ཡོངས་སུ་གྱུར་པ་ལས།དུས་གསུམ་སངས་རྒྱས་ཐམས་ཅད་བསྐྱེད་པའི་ཡུམ་འཕགས་མ་ཚེ་དང་ཡེ་ཤེས་དཔག་ཏུ་མེད་པའི་བདག

ཉིད་རྗེ་བཙུན་སྒྲོལ་མ་གཙུག་ཏོར་རྣམ་པར་རྒྱལ་མ་སྐུ་མདོག་གསེར་བཙོ་མ་ལྟ་བུ་ཞབས་ཕྱེད་སྐྱིལ་གྱིས་བཞུགས་པའི་ཕྱག་གཡས་མཆོག་སྦྱིན་དང་།གཡོན།།
དཀོན་མཆོག་གསུམ་མཚོན་གྱི་ཕྱག་རྒྱས་མེ་ཏོག་ཨུཏྤལ་འཛིན་པའི་སྟེང་ན་ཚེ་བུ་མ་བཅུད་ལྡན་གྱིས་བརྒྱན་པའི།སྤྱི་བོར་ཨོཾ།མགྲིན་པར་ཨཱཿཐུགས་ཀར་ཧཱུཾ་གིས་མཚན
པ་ལས་འོད་ཟེར་འཕྲོས་པས་ཕྱོགས་བཅུའི་རྒྱལ་བ་སྲས་དང་བཅས་པའི་བྱིན་རླབས་དང་དངོས་གྲུབ།སྣོད་བཅུད་བརྟན་གཡོ་ཀུན་གྱི་དང་ས་བཅུད